b"\n_START_ARTICLE_\nPla\xc3\xa7a del Dip\xc3\xb2sit (Lleida)\n_START_SECTION_\nDescripci\xc3\xb3\n_START_PARAGRAPH_\nDip\xc3\xb2sit soterrat de planta quadrada sota el nivell de la pla\xc3\xa7a del mateix nom, format per 25 pilastres que sustenten la volta de 5 naus amb 35 arcs. El dip\xc3\xb2sit es tradueix a l'exterior mitjan\xc3\xa7ant un respirador que serveix tamb\xc3\xa9 de font p\xc3\xbablica.\n_START_SECTION_\nHist\xc3\xb2ria\n_START_PARAGRAPH_\nEls serveis de clavegueres i assortiment d'aigua potable ja estaven planificats i iniciats en venir Blondel a Lleida. L'any 1785 havien comen\xc3\xa7at les obres d'excavaci\xc3\xb3 per a la construcci\xc3\xb3 d'aquest dip\xc3\xb2sit al Pla dels Gram\xc3\xa0tics, que per aquesta ra\xc3\xb3 s'anomena d'ac\xc3\xad avant el Pla de l'Aigua, el qual per primera vegada assort\xc3\xad totes les fonts de la ciutat. Prenia l'aigua del Bra\xc3\xa7al de Vallvalent. Sota la direcci\xc3\xb3 personal del mariscal es constru\xc3\xad el dip\xc3\xb2sit que supos\xc3\xa0 l'aparici\xc3\xb3 d'una seguida de fonts."